**Háttvirtur forseti Íslands, Ólafur Ragnar Grímsson**

Koma þarf á neyðarstjórn á Íslandi, stjórn sem nýtur trausts almennings og umheimsins. Stjórnmálaflokkarnir og stjórnmálamenn njóta hvorugs, heldur búa við megna tortryggni og andúð. Sama er að segja um stjórnsýslu landsins. Hið pólitíska kerfi er komið í þrot og ræður ekki við brýnustu úrlausnarefni þjóðarinnar.

Neyðarstjórnin þarf að fá afmarkaðan tíma 18 – 24 mánuði til þess að vinna að eftirfarandi verkefnum:

**1. Neyðarráðstöfunum í efnahagsmálum**

**2. Rannsókn á efnahagshruninu**

**3. Endurskipulagningu stjórnsýslunnar**

**4. Stjórnlagaþingi**

Neyðarstjórn verður skipuð fólki utan þings og nýtur almennrar virðingar og trausts meðal þjóðarinnar. Stjórnin mun fá til liðs við sig færustu sérfræðinga innan lands og utan. Þegar stjórnlagaþing hefur skilað af sér drögum að nýrri stjórnarskrá, verða þau borin undir þjóðina til samþykktar eða synjunar í þjóðaratkvæðagreiðslu. Samþykki þjóðin drögin verður stofnað nýtt lýðveldi á grundvelli nýrrar stjórnarskrár og boðað til alþingiskosninga. Tímabært er að snúa baki við gömlu, úrsérgengnu stjórnmálakerfi og reisa kröfuna um utanþingsstjórn. Fulltrúar á Alþingi þurfa að þekkja sinn vitjunartíma og verja slíka stjórn falli. **Neyðarstjórn** almennings er utanþingsstjórn sem forseti Íslands skipar og meirihluti Alþingis sættir sig við.

Í kosningastefnuskrám VG síðastliðið vor mátti einmitt finna **heitstrengingar** um að tiltekinn hluti landsmanna gæti farið fram á þjóðaratkvæðagreiðslur. Þær hljóða svo:

**Vinstri Grænir**

Aukið lýðræði

Vegur til framtíðar

Lýðræðisumbætur

***Tryggjum að tiltekinn hluti þjóðarinnar geti með undirskrift sinni átt frumkvæði að þjóðaratkvæðagreiðslum um öll stórmál eða krafist þingrofs og nýrra kosninga.***

**Hreyfingin og Borgarahreyfingin**

Stefnuskrá Hreyfingarinnar og Borgarahreyfingarinnar árið 2009

**Þjóðaratkvæðagreiðsla *fari fram um mál sem varða þjóðarhag óski 7% þjóðarinnar þess.***

***Sama skal gilda um þingrof.***

**Samfylkingin**

Stjórnmálaályktun Samfylkingarinnar 2009

Nauðsynlegt er að breyta stjórnarskrá til að tryggja þjóðareign á sameiginlegum auðlindum, **rétt almennings til þjóðaratkvæðagreiðslna** og gera kleift að breyta stjórnarskrá með samþykki þings og þjóðar, án þingkosninga.

Lýðræði og jafnrétti – stjórnkerfisumbætur

Umbætur á stjórnkerfi og ný stjórnarskrá

**Þjóðaratkvæðagreiðslur**

Milliliðalaust lýðræði verði aukið verulega á kostnað fulltrúalýðræðisins.

**Tiltekinn hlutfallsfjöldi þjóðarinnar getur kallað eftir þjóðaratkvæðagreiðslu.**

Minnihluti þingmanna, t.d. 30 % þingmanna, getur kallað eftir þjóðaratkvæði um samþykkt lög áður en forseti hefur staðfest þau.

**Framsóknarflokkurinn**

Aukið lýðræði – vegur til framtíðar

**Þjóðaratkvæðagreiðslur**

***Tryggjum að tiltekinn hluti þjóðarinnar 15-20% geti með undirskrift sinni átt frumkvæði að þjóðaratkvæðagreiðslu um öll stórmál***

Lýðræðisleg ákvörðun um ESB

Lýðræði og réttlæti fyrir okkur öll

***Við viljum að heimildir til þjóðaratkvæðagreiðslu verði auknar og oftar leitað beint til þjóðarinnar.***

**Sjálfstæðisflokkurinn**

Í landsfundarályktun Sjálfstæðisflokksins árið 2009 sagði:

Ályktun um réttarfars- og stjórnskipunarmál Landsfundur telur að setja skuli **almenn lög um framkvæmd þjóðaratkvæðagreiðslna og þær lágmarkskröfur sem gera á um stuðning við mál á Alþingi og við þjóðaratkvæðagreiðslu. ﻿**

***Reglur um þjóðaratkvæðagreiðslur.***

Það er því ljóst að forsetinn á góðan stuðning við stefnumörkun sína frá 2004 í nýlegri stefnuskrá Samfylkingar. Stefnuskrá sem sett var í aðdraganda síðustu þingkosninga. Stefnuskrá sem hvetur til þess að milliliðalaust lýðræði verði aukið verulega á kostnað fulltrúalýðræðisins og **að tiltekinn hlutfallsfjöldi þjóðarinnar geti kallað eftir þjóðaratkvæðagreiðslu.**

Þegar allir flokkar sem eiga fulltrúa á Alþingi hafa lagt fram stefnu um að auka vægi **beins lýðræðis** og stjórnarflokkarnir beinlínis sett fram tiltekin skilyrði um þjóðaratkvæðagreiðslur sem nú hefur verið fullnægt með afgerandi hætti, hver er þá eiginlega vandi forseta Íslands, Ólafs Ragnars Grímssonar? Það getur varla verið vandamál þegar stefnuskrár allra flokka eru í samræmi við þá stefnu sem forsetinn markaði árið 2004.

Með ósk um að forseti Íslands þrýsti á Alþingi Íslendinga um að rjúfa tafarlaust þing vegna þess neyðarástands sem ríkir á Íslandi.

Með ósk um að forseti Íslands, Ólafur Ragnar Grímsson rjúfi þing og boði til þjóðaratkvæðagreiðslu um hvort skipa eigi utanþingstjórn á Íslandi í september árið 2010.

Virðingarfyllst

—————————————————–

nafn sendanda

——————————————————

kennitala

sendist til:   **forseti@forseti.is**